text: সমুদয়কাঠী বাংলাদেশের পিরোজপুর জেলার অন্তর্গত নেছারাবাদ উপজেলার একটি ইউনিয়ন।
  
  আয়তন ও অবস্থান 
  সমুদয়কাঠী ইউনিয়নের আয়তন ১০,৪১১ একর। এ ইউনিয়নের পূর্বে কীর্তিপাশা ইউনিয়ন, পশ্চিমে দৈহারী ইউনিয়ন, উত্তরে জলাবাড়ী ইউনিয়ন এবং দক্ষিণে শেখেরহাট ইউনিয়ন ও আমড়াজুড়ি ইউনিয়ন অবস্থিত।
  
  প্রশাসনিক কাঠামো 
  সমুদয়কাঠী ইউনিয়ন নেছারাবাদ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম নেছারাবাদ থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
  
  জনসংখ্যার উপাত্ত 
  ২০১১ সালের আদমশুমারি অনুযায়ী সমুদয়কাঠী ইউনিয়নের মোট জনসংখ্যা ১৩,৪০০ জন। এর মধ্যে পুরুষ ৬,৫৪৪ জন এবং মহিলা ৬,৮৫৬ জন। মোট পরিবার ৩,৪৪৩টি।
  
  শিক্ষা 
  ২০১১ সালের আদমশুমারি অনুযায়ী সমুদয়কাঠী ইউনিয়নের সাক্ষরতার হার ৬৫.৮%। এ ইউনিয়নে ১টি কলেজ, ৬টি মাধ্যমিক বিদ্যালয়, ৩টি দাখিল মাদ্রাসা, ২টি জাপানি স্কুল, ২১টি সরকারি প্রাথমিক বিদ্যালয়, ৪টি কিন্ডারগার্টেন ও ২টি হাফিজিয়া মাদ্রাসা রয়েছে।
  
  খাল ও নদী 
   সন্ধ্যা নদী
   ধানসিঁড়ি নদী
  
  দর্শনীয় স্থান 
   হযরত শাহ কামাল (রা.) এর মাজার শরীফ (সেহাংগল দরগাহ বাড়ি)
  আলহাজ্ব বজলুর রহমান খান ভবন, সেহাংগল। (খান বাহাদুর হাশেম আলী খান এর জন্মস্থান ও বাড়ি)
   দীলবাজ খা মাজার (সেহাংগল সাত রাস্তা খান বাড়ি)
  
  কৃতি ব্যক্তিত্ব 
    আলহাজ্ব বজলুর রহমান খান—ব্রিটিশ জুড়ি বোর্ড এর সদস্য ও ল্যান্ডলর্ড।
   জুয়েল আইচ—একুশে পদক প্রাপ্ত যাদু শিল্পী।
   খান বাহাদুর হাশেম আলী খান—অবিভক্ত বাংলার মন্ত্রী, রাজনীতিবিদ, শিক্ষক, আইনজীবি ও  সমাজসেবক।
  
  আরও দেখুন 
   নেছারাবাদ উপজেলা
   নেছারাবাদ থানা
   পিরোজপুর জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:নেছারাবাদ উপজেলার ইউনিয়ন
title: সমুদয়কাঠী ইউনিয়ন